Document ID: 31996R1323

NEUVOSTON ASETUS (EY) N:o 1323/96,
annettu 26 päivänä kesäkuuta 1996,
humalan varmentamisesta annetun asetuksen (ETY) N:o 1784/77 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71 (1) ja erityisesti sen 2 artiklan 4 kohdan,
ottaa huomioon komission ehdotuksen,
sekä katsoo, että
neuvoston asetuksessa (ETY) N:o 1784/77 (2) täsmennetään vaihe, jossa varmennus on tehtävä, ja säädetään niistä edellytyksistä, joilla humalaperäiset tuotteet voidaan jalostaa edelleen, ja
entisessä Saksan demokraattisessa tasavallassa humala käsitellään perinteisesti korjuun jälkeen eri tavalla kuin muissa yhteisön osissa siten, että lukuisilla humalaa tuottavilla tiloilla tähkien puhdistaminen ja ensimmäinen kuivaus tapahtuvat yhdessä jauhamisen ja jyväsiksi puristamisen kanssa, koska nykyiset laitteet eivät mahdollista näiden kahden vaiheen erottamista toisistaan; tämä menettely ei ole kuitenkaan sen yhteisön lainsäädännön mukainen, jonka mukaan humala on varmennettava ennen kaikenlaista jalostamista; kohtuullisen ajan antamiseksi tuottajille uusien investointien tekoa varten asetuksessa (ETY) N:o 1748/77 säädettiin pitempi siirtymäaika kuin Saksan yhdistymisen jälkeen humala-alalla sovellettavista siirtymätoimenpiteistä 26 päivänä heinäkuuta 1991 annetussa komission asetuksessa (ETY) N:o 2239/91 (3) oleva siirtymäaika, joka päättyi 31 päivänä joulukuuta 1992; eräiden maatilojen osalta tilanne ei ole vakiintunut 31 päivään joulukuuta 1995 mennessä; sen vuoksi on syytä pidentää mainittua siirtymäaikaa vuodella ja muuttaa näitä maatiloja koskevaa luetteloa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1784/77 seuraavasti:
1) Korvataan 1 artiklan 3 kohdan toisen alakohdan päivämäärä "31 päivänä joulukuuta 1995" päivämäärällä "31 päivänä joulukuuta 1996".
2) Korvataan asetuksen (ETY) N:o 1784/77 liite tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 26 päivänä kesäkuuta 1996.

Labels: 3
17
18
6